Portal: Pakistan

**Salmaan Taseer** (født 31. mai 1944 i Simla i Britisk India i Punjab, død 4. januar 2011 i Kohsar Market i Islamabad i Pakistan) var en pakistansk forretningsmann og politiker som var guvernør av grenseprovinsen Punjab fra 2008 og til han ble myrdet i begynnelsen av 2011.

Liv og virke
------------

### Bakgrunn

Taseer ble født inn i en velstående familie med intellektuelle foreldre i 1944.[] Han ble født i Simla, som den gangen var en del av Britisk India. Taseer gikk på St. Anthony's High School i Lahore.

### Karriere

Han var medlem av det politiske partiet Pakistan Peoples Party (PPP) og var minister i regjeringen til statsminister Muhammad Mian Soomro under president Pervez Musharraf, før han ble guvernør. Taseer var også styreformann og administrerende direktør i flere organisasjoner, som First Capital og Worldcall Group.[]

Han ble utnevnt til guvernør den 15. mai 2008 av president Musharraf på anmodning fra partiet som han var medlem av.[] Han tok over guvernørjobben fra Khalid Maqbool. 

Den 4. januar 2011 ble Taseer myrdet i Kohsar Market i Islamabad av sin egen sikkerhetsvakt, som var kraftig uenig med Taseers motstand mot Pakistans blasfemiparagraf. Livvakten Mumtaz Qadri kunne ikke akseptere Taseers kritikk av lovparagrafen. Qadri skjøt ham 27 ganger med en AK-47 vwd Koshar Market, nær Taseers hjem i sektor F6 i Islamabad, da han vendte tilbake til sin bil etter lunch med en venn. Etter skytingen slengte Qadri fra seg våpenet og strakk opp hendene mens en av hans kollegaer siktet mot ham.

Avisen *The Guardian* beskrev mordet som en av de mest traumatiske hendelser i Pakistans moderne historie. En tre dagers landesorg ble proklamert i Pakistan, og begravelsesbønner holdt i guvernørboligen i Lahore. Etter mordet uttalte mer enn 500 muslimske religiøse ledere støtte for drapet og bad om boikott av Taseers begravelse. Tilhengere av Qadri hindret politiet som forsøkte å føre ham til antiterroristdomstolen i Rawalpindi og noen overstrødde ham med rosenblader. Den 1. oktober 2011 ble Quadri dømt il døden av en domstol i Islamabad. Han ble henrettet 29. februar 2016.

Taseer var en av de betrodde hjelperne til Benazir Bhutto.[] Han var klassekamerat av Nawaz Sharif ved St. Anthony's School i Lahore.[] Han var en del av bevegelsen for Benazir Bhuttos frihet og han motsatte seg Bhuttos arrestasjon og dødsdom. Han skrev også en politisk biografi om Bhutto.

Taseer hadde en sønn, Aatish, som ble født i 1980.

Referanser
----------

1. 1 2   Autorités BnF, BNF-ID 129740530[Hentet fra Wikidata]
2. ↑   www.pakistanherald.com[Hentet fra Wikidata]
3. ↑   «MNA Farahnaz Ispahani: Shaheed Salmaan Taseer: we miss you Governor», utgitt 4. januar 2012[Hentet fra Wikidata]
4. ↑   www.bbc.co.uk[Hentet fra Wikidata]
5. ↑   «Qadri acquitted of terror charge; murder conviction upheld», publisert i Dawn, utgitt 10. mars 2015[Hentet fra Wikidata]
6. ↑  «Pakistan's Punjab province governor shot dead». Reuters. 4. januar 2011. Besøkt 4. januar 2011.
7. ↑  Pakistan governor's suspected murderer showered with roses, praised by scholars, Babar Dogar, Lahore – The Associated Press, Published Wednesday, 5. januar 2011
8. ↑  Boone, Jon (12. mars 2015). «Salmaan Taseer murder case harks back to 1929 killing of Hindu publisher». *The Guardian* **(engelsk)**. ISSN 0261-3077.
9. ↑  Walsh, Declan (5. januar 2011). «A divided Pakistan buries Salmaan Taseer and a liberal dream». *The Guardian* **(engelsk)**. ISSN 0261-3077.
10. ↑  Masood, Salman; Gall, Carlotta (4. januar 2011). «Salman Taseer, Punjab Governor, Shot Dead in Islamabad». *The New York Times*. ISSN 0362-4331.
11. ↑  R. Upadhyay, Barelvis and Deobandhis: "Birds of the Same Feather". Eurasia Review, courtesy of the South Asia Analysis Group. 28. januar 2011.
12. ↑  «Demonstrators Prevent Court Appearance of Alleged Pakistani Assassin». Voice of America. 6. januar 2011.
13. ↑  «Former Governor of Pakistan's killer punished – A – पाकिस्तान के पूर्व गवर्नर के हत्यारे को सजा-ए-मौत». bhaskar.com. Arkivert fra originalen 2. oktober 2011. Besøkt 7. november 2018.
14. ↑  «Taseer's killer Mumtaz Qadri hanged». *Dawn*. Besøkt 29. februar 2016.

Eksterne lenker
---------------

* Offisielt nettsted Rediger på Wikidata

* (en) Salmaan Taseer – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI **·** BNF **·** BNF (data) **·** SUDOC
 |